Tänases "Pöördepunktis"...
Kuulsin esimest lasku. Põmm!
Ta tulistas läbi mu jaki kapuutsi otse Kevini pea pihta, kes hukkus.
PÖÖRDEPUNKT
Tere tulemast vaatama "Pöördepunkti"!
Mina olen Muyiwa
ja meil on võrratu saade varuks te jaoks.
Me CBN's ainult ei kuuluta evangeeliumi,
aga tahame ka olla evangeeliumiks vajadustes olevatele inimestele.
Siinkohal video ühest külast Ugandas,
mida nii CBN kui Innovatsioon Aafrika aitasid muuta.
Teco kõnnib mitmel päeval 6,5 km, et tuua jõe äärest vett.
Ükskord trampisid loomad seal vee sees.
Samas oli mul nii kõva janu ja ma olin liiga nõrk, et minna mujale,
mistõttu ma jõin seda.
Samas ei saanud seda oma lastele anda,
mistõttu nad jäid nuttes magama.
Kuna inimestele endile jagub vaevu vett joomiseks,
on põllupidamine sisuliselt võimatu.
Kui enam midagi muud pole jäänud, söövad inimesed puulehti.
Me ei söö väga midagi ja ma jätan midagi ka varuks.
Ilma veeta aga on kõik nii must ja mu lapsed on pidevalt haiged.
Nad köhivad vahel lausa verd
ja ma mõtlen, miks küll Jumal üldse andis mulle mu lapsed?
Kannataksin pigem üksi, kui et näen neid kannatamas.
Teco töötab kõvasti, et kanda hoolt oma laste eest.
Nii tema kui paljud teised niidavad heina, et seda turul müüa.
Olles niitnud ja pakkinud heina, viies selle vahel 8 km kaugusele turule
võib üks naine müüa ehk ühe kuhja ja seda umbes 30 sendi eest.
Väike peotäis tomateid maksab sama palju.
Oli päevi, kus keegi ei ostnud heina.
Nii kõndisin pika maa tagasi koju, lootes, et keegi laenaks meile toitu.
Kuid kellelgi polnud midagi.
Kui CBN ja Innovatsioon Aafrika
hakkasid väljaspool nende küla kaevu puurima,
levis uudis sellest kiiresti.
Nende puhta vee otsingud olid lõpuks lõpule jõudnud.
Väga hea.
See siin on vaid ajutine kraan.
Tegelikkuses paigutame siia 9 alalist kraani.
Rajame siia kõrge veetorni, mis tagab meile vajamineva surve,
et pumbata vett 1,6 km raadiuses nii sinna kui sinna suunas.
Nii et kolme küla 5000 elanikku saavad osa värskest ja puhtast veest.
Kõigest mõne sammu kauguselt kodust.
Jumal saatis teid meid päästma.
Elu esimest korda on vesi mulle nii lähedal.
Järgmine kord, kui külla tulete, näete tomateid, sibulaid
ja mitmeid teisi köögivilju kasvamas.
Seda nii meile söögiks, kui turul müümiseks.
Tänu Innovatsioon Aafrikale, CBN'le ja mitmele teisele toetajale
on neil täna head ja toitvat toitu, mida süüa
ning värsket, puhast vett, mida juua.
Janu on meist tänaseks 1600 km kaugusel.
Täna saavad mu lapsed minna ise kaevule ja juua.
Ühtlasi saan lõpuks puhastada kõike.
Tahan tänada Jeesuse nimel nii Iisraeli kui Ameerika rahvast.
Jumal õnnistagu teid kõiki!
Kogu küla elu sai muudetud tänu CBN'i partneritele nagu teie.
Järgmisena: tema kuldset tenori häält on peetud majesteetlikuks
ja tema laval olekut suuremaks kui elu ise.
Kui olete kuulanud mõnda aega kristlikku muusikat,
olete kindlasi kuulnud ka Larnelle Harris't.
Ta on tegelenud muusikaga viis aastakümmet
ja teeninud mitte ühe, vaid 5 Grammy auhinda
ja 11 Dove-auhinda.
On see alles resümee!
Erica Linney istus temaga maha,
et rääkida tema raamatust "Voolitud noodid" ("Shaped notes")
ja sellest, kuidas tavalised inimesed mõjutasid tema elu ja karjääri.
Loeksin alustuseks te raamatu tagakaanelt midagi,
mis oli minu jaoks tõeliselt sügav.
"Mu isa oli salaviina müüja.
Uskuge või mitte, aga salaviina müüjad käivad kirikus,
kuigi see ei tee neist veel kristlasi.
Mu ema palvetas mu isa Jumala juurde ja muutust tema ellu,
mis omakorda tõi muutuse meie ellu."
Selgitage palun veidi, sest meil on vaatajaid üle maailma,
kes ei pruugi teada, kes on salaviina vedaja?
Selgitage seda palun, enne, kui edasi läheme.
Kõik teavad, mis on alkohol ja kuidas seda juua,
kuigi see pole just parim asi, mida teha.
Kuid mu isa oli kaasatud viinaärisse.
Ta polnud halb mees, vaid püüdis lihtsalt elatist teenida.
Mu ema oli tõeline nelipühilasest palvesõdur.
Ta kandis valget kleiti, millel olid suured kullast nööbid.
Ta uskus palve väesse, olles tõeline palvesõdur.
Nii ta siis ka palvetas mu isa eest,
kellest saigi mees, kellena ema teda palves näha soovis.
Temast sai ka isa, keda ma vajasin näha.
Te isa pöördepunkt saabus vangi minekuga. - Just.
Nähes politseid panemas oma isa käeraudu,
olite kõigest 8-aastane.
Mida see teie, kui väikese poisiga tegi?
See oli üks sünge päev mu elus.
Tegu oli ju mu isaga.
Jumalal aga on omad teed.
Me linnas oli üks kuulus pagarikoda - Burke'i pagarikoda,
nii et kui mu isa vanglast vabanedes tööd vajas,
andis hr Burke talle tööd.
Mu isa omandas vanglas ameti, saades pagariks,
nii et viinapudelite täitmise asemel hakkas ta hoopis sõõrikuid tegema.
Kuidas te isa muutus teid muutis?
Tema vanglast vabanemine, ausa elu elamine
ja ka kristlaseks saamine.
Kuidas see kõik teid mõjutas?
Mu isast sai mees, kelle üle võisin uhkust tunda.
Kogu me pere ja selle dünaamika muutus.
Kõik tundus palju helgem, kuigi elasime raskel ajal.
See, et mu isast kristlane sai...
Pidin seda esmalt ta väikese pojana nägema
ja usun, et enamus asju, mis minuga on juhtunud,
on tänu muutustele ja dünaamikale me peres.
Teil oli üles kasvades nii palju mentoreid.
Pr. Georgy.
Ka teie kooli direktor.
Noore mehena oli teil võrratu soprani hääl.
Jaa, lapsena oli mul tõesti soprani hääl.
Laulsin juba alates 2-3. klassist
ja teil pole aimugi, mis elu on, kuniks te pole elanud soprani elu.
See on üks igavesti raske lugu.
Kuidas te kooli direktor siis seda kergemaks muutis?
Sest teid narriti ja nokiti,
aga milline vestlus direktoriga aitas teil seda kõike kergemini võtta?
Kaklesin ühe oma sõbraga, kes täna on mu parim sõber,
selle hääle narrimise pärast.
Kuid see polnud midagi tõsist - lihtsalt laste vaheline värk.
Tol ajal aga võidi lapsi karistada ka laksu andes,
nii et hr. Sommers - vana pesapallur, võis sulle hetkega tihi ära teha.
Pidime mõlemad sõbraga minema ta kabinetti.
Astusin ta kabinetti, nähes ta laual aukudega lapitsat.
Selle asemel aga, et mulle sellega laksu anda,
hakkas hr Sommers hoopis laulma.
Tal oli kõige imelisem kõrge bariton hääl,
mida olen eales kuulnud.
Peale seda, kui ta laulis, oli kõik hästi
Läksite edasi ülikooli ja saite isegi stipendiumi.
Te mängisite trummi ja saksofoni,
olles pikka aega trummar.
Te ei laulnud mitte just palju. - Üldse mitte.
Mu esimene töö oligi olla trummar.
Samas, kui laulma hakkasite,
tekkisid te häältepaeltele mingid mügarikud.
Nii oli aeg, kus te ei saanud laulda.
Samas oli see aeg, kus abiellusite ja laps oli tulemas,
mis mehe jaoks on päris suur pinge.
Samas ütlete, et lugesite Jumala Sõna.
Kuidas see teid selles olukorras muutis?
Ma püsisin Jumala Sõna juures.
Kuna pidin püsima vagusi, pidin ju leidma mingit tegevust.
Nii oli see ka aeg, kus sain õppetunni, mida Jumal püüdis mulle anda.
Ta ütles: "Küsimus pole sinus, vaid usaldamises.
Sa usaldad kõike seda, mida sa ise suudad korda saata;
seda, milliseid ärilepinguid sõlmida ja kohti, kuhu end sättida.
Kuid las ma öelda sulle, milles tegelikult asi on.
Su elu saab olema seotud minu usaldamisega.
Ja kui sa laulad, on see seotud minu usaldamisega.
Ja kui sa ka enam kunagi ei peaks laulma,
on ikkagi küsimus minu usaldamises."
Milline laul teid ennast kõige enam mõjutas?
Te endi lauldud lauludest.
Raske öelda, sest neid on olnud palju.
Kuid üks neist on seotud sellega,
kui osalesin ühel Billy Graham'i üritusel,
kus laulsin üsna hästi.
Piisavalt kõvasti ja kõrgelt igal juhul, aga samas tundes end tühjana.
Nii läksin koju ja mõtlesin sellele, kui vastikult tunnen.
Istusin klaveri taha ja hakkasin üht meloodiat mängima
ja korraga hakkasid sõnad jooksma: "Igatsen oma aega Sinuga,
neid me ühiseid hetki."
Nii sündiski laul: "Igatsen oma aega Sinuga",
mida mul täna on raske kuulata,
aga mis sai kirjutatud ühel kuivemal ajal mu elus.
Nii et see on see.
Mõeldes kõigile te auhindadele ja saavutustele,
siis peale seda, kui kõik on öeldud ja tehtud,
siis mida te tahaks, et inimesed teie kohta ütleks?
"Ta ütles, et taevasse saamiseks pole vaja omada Grammy auhinda."
Võrratu intervjuu.
Terrance on ainus inimene ajaloos,
kes kuulub korraga kolme Kuulsute Koja organisatsiooni.
Ta on jõudnud kaugele,
vaatamata tagasihoidlikule algusele elus.
See näitab, et Jumal saab kasutada tavalisi inimesi
aitamaks teistel saata korda erakordseid asju.
Jääge meiega, sest kuulete peagi noormehest,
kes sattus kuulirahe alla, millest mõned läksid ka läbi ta naha.
Nägin silmanurgast üht meest, kes tundus väga kummaline.
Tänavanurgale jõudes avati aga tuli ja ma kuulsin esimest lasku "Põmm!"
Üks kuul läbis mu küünarvart,
tirides sellest läbi ka tükikese auto istmest.
Pöörasin ümber ja üks mees sihtis just täpselt auto tagaakent.
PÖÖRDEPUNKT
"Pange tähele lilli väljal, kuidas nad kasvavad:
ei näe nad vaeva ega ketra,
aga ma ütlen teile, et isegi Saalomon kogu oma hiilguses
ei olnud nõnda ehitud nagu igaüks neist.
Ärge siis hakake muretsema, öeldes: Mis me sööme?” või Mis me joome?”
Aga otsige esmalt Jumala riiki ja tema õigust,
siis seda kõike antakse teile pealegi!"
Luuka 12:27, 29, 31
Su pöördepunkti kogemus ei pea lõppema saate lõppedes.
Järgi meid oma lemmikus sotsiaalmeedia kanalis.
PÖÖRDEPUNKT
Tere tulemast tagasi!
Grant Pile koordineerib hetkel edukalt kaskadööride tööd Lõuna-Aafrikas.
Enne seda aga müüs ta uimasteid, et teenida "veidi" lisaraha.
Ühel päeval sattus ta sõpradega kokku vale kambaga
ja Grant seisis silmitsi püssitoruga.
Mina olen Grant Pile
ja ma olen professionaalne
võitlus-stseenide koreograaf, koordinaator ja looja.
Olen ise osalenud kaskadöörina mitmetes saadetes ja stseenides.
Tänaseks olen ise peamine võitlus-stseenide koordinaator
ja samas ka kaskadöör.
Mu peamine eesmärk on näidata inimestele,
mis kõik on võimalik.
Eriti minu valdkonnas.
Näidata, et need asjad on võimalikud.
Kasvasin noorena ilma isata,
mistõttu tahtsin olla soovitud ja kuuluda kuhugile.
Me sõpruskonnas oli üks sell, kes müüs uimasteid
ja kes pakkus 20 dollari eest nädalas meilegi seda sama tööd.
See käis nii, et kartulikott lõigati tükkideks,
sinna sisse pandi kanep ja rulliti kokku.
Tegime seda selle kuti kodus
ja minu jaoks oli see raha teenimise võimalus.
Kuid ta oli halb sell, müües uimasteid.
See oli väga tormiline aeg sealses naabruskonnas.
Erinevad gängid olid pidevalt liikvel
ja nii ilmusid ühed ka maskides ühel nädalavahetusel välja.
Nad kirjutasid pihustivärviga seinale sõna "Pagat",
mis tähendas, et meil oli vaid nädal lõpetada oma tegevus
või muidu nad tulnuks meid tapma või me kodusid õhku laskma.
Me aga olime nii pilves, et arvasime, et see on vaid nali.
Nad aga ütlesid, et kui me ei lõpeta, on nad nädala pärast tagasi.
Ma olin me gängis noorim - tol ajal 17-aastane.
Me ei võtnud seda hoiatust tõsiselt ja panime ühel õhtul taas pidu.
Isegi, et meid oli hoiatatud, et nad tulevad tagasi.
Nägin silmanurgast üht maskiga meest
ja pidasin seda kummaliseks.
Tänava nurgale jõudes avati me pihta aga tuli.
Arvasin esiti, et äkki me auto rehv purunes.
Kuul läbistas mu küünarvarre,
tõmmates läbi mu käe ka tükikese autoistmest.
Vaatasin ümber
ja üks sell sihtis mind tagaakna kaudu püstoliga.
Ta tulistas mind mitmeid kordi.
Kuulid lendasid läbi mu kapuutsi ja tabasid Kevinit pähe,
nii et too sai hoobilt surma.
See kõik kestis ehk vaid 5 sekundit, aga tundus nagu aegluubis film.
Mõtlesin, kas nüüd ongi kõik?
Küllap on, kui mu sõber on juba surnud.
Õnneks nägi seda kõike pealt üks meedik,
kes tuli meile appi.
Üks mu teine sõber sai kuuli pähe, mis väljus tema lõuast.
Ta sai juba järgmine päev haiglast koju,
aga ma jäin sinna kauemaks, kuna mu olukord oli tõsisem.
Mul on tänaseni kuul mu käe sees.
Jumal on alati olnud osa mu elust
ja Ta käsi on alati hoidnud mind kõiges, mida tegin.
Kõigi nende laskude peale, mis mind tabasid,
oleks ma pidanud olema surnud,
aga mu aeg polnud veel minna.
See kõik sai pöördepunktiks mu jaoks
ja ma üldse ei kahtlegi, et Jumal mängis selleski oma osa.
Ma ei saanud peale seda tulistamist kooli lõpetada.
Mu õde jagas minuga reklaami Ratanga Junction lõbustuspargi kohta,
mis polnud veel avatudki, aga kuhu otsiti töötajaid.
Läksin katsetele ja kõik muu on juba ajalugu.
Jumal andis mulle võimaluse jõuda inimesteni.
Võimaluse olla kuuldud inimeste poolt ja suhelda nendega.
Usun, et mu eesmärk on väestada inimesi viisidel,
mida nad isegi võimalikuks ei pidanud.
Väestada neid ületama oma piire
ja puudutama rohkem, kui vaid oma kogukonda.
Puudutama läbi lugude rääkimise inimesi üle maailma.
Ole julge, astu esile, ava end, ära häbene!
See avab sulle võimalusi
ja juhib inimesteni, kes toovad esile uusi võimalusi.
Nii tõsi, et Jumal on armuline.
Ava end neile lõpututele võimalustele, mis Jumalal on su jaoks,
sest Jumalaga koos pole miski võimatu.
Me kõigi elul on eesmärk
ja kuigi Grantil kulus veidi aega, et selleni jõuda,
jõudis ta Jumala abiga kaugemale, kui oleks eales arvanud.
Kui sa igatsed ka kuuluvustunde ja millegi suurema järele,
siis palveta ja kutsu Jumal oma südamesse.
See on väga lihtne, mistõttu palu minu järel:
Issand Jeesus,
ma tunnistan, et vajan Sind.
Ma tunnistan, et mu elul pole Sinuta mingit suunda.
Ma tunnistan Jeesus, et Sa surid mu eest
ja andsid oma elu mu eest.
Tule mu ellu täna.
Kingi mulle täiesti uus algus.
Too mu ellu suund ja eesmärk.
Aita mul murda lahti asjadest, mis mind hävitavad.
Jeesus, ma võtan Su täna oma ellu vastu.
Aamen.
Peale pausi liitub meiega suhete-ekspert Lakewoodi kogudusest
"Kuhu ma võiksin minna su Vaimu eest?
Ja kuhu ma põgeneksin su palge eest?
Kui ma astuksin taevasse, siis oled sina seal;
kui ma teeksin endale aseme surmavalda,
vaata, sina oled seal!
Kui ma võtaksin koidutiivad ja asuksin elama viimse mere äärde,
siis sealgi su käsi juhataks mind ja su parem käsi haaraks minust kinni.
Psalmid 139:7-10
Kas digiajastu on koormanud sind info üleküllusega?
Ehk peaksid veetma rohkem aega väljaspool seda?
Loe Piiblit - see on Jumala armastuskiri sulle.
PÖÖRDEPUNKT
Tere tulemast tagasi!
Oled sa kunagi kogenud hüljatust?
See pole kunagi hea tunne.
Samas on ütlus:
"Inimeste poolt hülgamine on Jumala kaitse."
O. J. Toks Lakewoodi kogudusest on siin, et rääkida meile
eesmärgist hülgamise taga.
Tere tulemast O.J.! - Suur tänu kutsumast!
Aitäh, et olete meiega!
Te nimi on pisut pikem, kui minu oma. Milline te täispikk nimi on?
Aga te pidite muutma selle kasutaja-sõbralikumaks. - Jah.
Nii kasutan kombinatsiooni oma eesnimest ja keskmisest nimest.
O. J. Toks.
Olete jumalasulane kuulsas Lakewoodi koguduses
ja te põhifookus on vallalistel.
Olete kirjutanud raamatu: "Hüljatud eesmärgiga".
Selle raamatu kirjutamise taga on hämmastav lugu.
Üks noor naine hülgas teid ja sellest sündis te esimene raamat.
Siis hülgas teid üks teine naine ja sellest sündis te teine raamat.
Tahaks küsida: "Mis teil viga on? Mis toimub?"
See oli üle 15 aasta tagasi, kui igatsesin abielluda
ja hakkasin mõtlema, kellega abielluda jne.
Nii mõtlesin ka selle naise osas, kas tema on see õige?
Ta nägi välja nagu see õige, rääkis nagu õige.
Lausa lõhnas nagu õige.
Mulle tundus, et koerad haukusid ja linnud laulsid, et tema on see õige.
Ja ma ise tundsin ka, et tema on see õige.
Ma üldse ei imesta, et ta "ei" ütles.
Enne selle naisega rääkimist rääkisin aga esmalt Jumalaga
ja mu jutu tuum Temaga oli,
et mul pole aega käia kellegagi mõned nädalad või kuud
ja avastada siis, et ta pole minu jaoks.
Osadel inimestel on seda aega, aga mul mitte.
Nii palusin Jumala tahte sündimist kas siis, kui see on see õige,
või ka siis, kui see pole õige.
Te palusite Jumalalt,
et Ta tahe saaks ilmsiks esimese vestluse peale selle naisega?
Miks te ei palunud Jumalalt kohe seda vastust -
enne, kui tekkinuks põhjus see raamat kirjutada.
Ma ei osanud sellele sel hetkel mõeldagi.
Võtsin seda lihtsalt nii, et ta kas on või ei ole see õige,
kogedes oma südames, et kui sealt tulebki "ei"-vastus,
on see kui Jumala proovilepanek mu elus.
Igal juhul, lähenesin sellele naisele
ja mul oli täiesti õigus - ta oli see õige.
Ühe teise mehe jaoks.
Naljakas!
Sest ta ütles mulle, et ta on huvitatud kellestki teisest.
Leppisin sellega, mõeldes samas, mis toimub?
Tegeledes selle kõigega, helistas mu sõber
ja kutsus mind kõnelema seminarile "Tõeline armastus ootab".
Mõtlesin: "Nalja teed või?"
Siis aga avastasin, et Jumal kasutab me madalamaid hetki
kui pöördepunktidena me elus.
See kõik päädis ka kõige sellega, mis te raamatusse jõudis? - Just.
Kas sellele kõigele aastaid hiljem tagasi vaadates
tunnete ka: "Tänu Jumalale, et need naised "jah" ei vastanud?"
Konkreetselt nende naiste suhtes mitte.
Küll aga olen ülimalt tänulik naise eest, kellega täna abielus olen.
Tänu Jeesusele, et Ta mind mu naise jaoks hoidis!
Räägite sellest,
kuidas Jumal kasutab hülgamist me saatuse täitumiseks.
Osa te jutust on otsekui õpikust,
kui räägite Joosepist ja mitmest teisest isikust.
Kuid inimesed, kes on kogenud hülgamist -
mitte vaid suhetes, aga ka töökohas või näiteks viisat taodeldes
ja on hetkel ühes või teises võtmes keset raskusi,
samas, kui te naudite oma elu
maailmakuulsas Lakewoodi koguduses
kogedes igasugu imelisi asju.
"Ja samas ütlete mulle,
et see hülgamine ja Jumalast hüljatud paigas istumine
on Jumala kaitse mu üle?
O.J. Toks, nalja teete või?"
Üks asi, millega püüan alati inimesi aidata ja julgustada, on see,
et see, et neid on hüljatud, ei tähenda tingimata, et viga on neis.
Tavaliselt tähendab see, et keegi või miski on vale te jaoks.
Kui kellelegi ei meeldi see, kus nad omadega on
ja nad arvavad, et mõni suund elus võiks olla parem nende jaoks,
siis vahel see ei kujune paremaks.
Paljud arvavad, et kui nad jõuavad teatud etappi või kohta,
siis kõik saab olema imeline,
siis kahjuks peavad osad tunnistama, et see pole nii.
Nii julgustan inimesi alati usaldama Jumalat,
sest Jumal teab, mis on parim nende jaoks.
Me peame uskuma, et Jumal soovib meile parimat.
Nii et küsimus on meie reageeringus keset seda kõike. - Just.
Tean, et teete ka muusikat ja olete räppar,
aga meil pole kahjuks täna aega sellest lähemalt rääkida.
Kuid te kirjutasite selle raamatu enam kui 7 aastat tagasi.
Isegi 8 aastat tagasi juba. - Jaa, see anti välja 8 aastat tagasi.
Kui peaksite täna selle raamatu uuesti kirjutama,
tuginedes, mida teate ja tuginedes inimestele,
kellega olete vestelnud- keda nõustanud
ja tuginedes suhetele, mida aidanud,
siis mida te oma raamatus muudaks? - Mitte midagi.
Ma ei muudaks mitte midagi ja rõhutaks seda veelgi enam,
sest inimesed, kes on seda lugenud,
on öelnud: "Kui ma vaid oleks teadnud seda 20 aastat tagasi."
Inimesed on sellest hämmingus.
Amazonis on selle raamatu kohta palju tagasisidet.
Üks naine lausa koges lugedes,
otsekui Jumal võtnuks tal käest ja viinud tagasi selle juhtunu juurde,
öeldes: "See on see, mis siin juhtus,
see on see, mida ma siin tegin ja siin on see, mida ma siin tegin."
Inimesed on jaganud oma tunnistusi ja öelnud, et kõik sai palju selgemaks.
Te olete suhete ekspert, mistõttu inimesed arvavad,
et seda tasub lugeda vaid siis, kui käia kellegagi kohtamas.
Kuid kas sellest raamatust oleks ka kasu
muude hülgamiste korral?
Kohe kindlasti, kuigi ma ei nimetaks end eksperdiks.
Jeesus on see, kes on ekspert.
No käies Lakewoodi koguduses, olete juba ekspert.
Ei, see ei puuduta vaid suhteid,
aga ka teie tööd, teenistust, perekonda, veendumusi.
Abielu või püüdlusi abielluda ja hülgamist selles vallas.
Või kui keegi püüab teha jumalariigitööd,
aga see kuidagi ei toimi ja inimesed veavad neid alt.
Räägite ka oma juhi poolt hülgamisest
ja samas sellest, kuidas Jumal võib olla seal taga.
Räägin hülgamisest nii juhi kui ka järgijate poolt,
sest seda võib juhtuda mõlematpidi.
See raamat räägib erinevatest hülgamistest.
Püüame siis leida abi nii te raamatust kui sotsiaalmeediast
või ka te räppimise kaudu.
Suu tänu, et olite meiega! - Tänan kutsumast!
Me saade on tänaseks läbi,
aga oleme pidevalt leitavad nii Facebookist kui Instagramist.
Olge õnnistatud ja kõike head!
"SEKKU ME ELLU, ISSAND"
Sekku me ellu, Issand
Kui maised asjad meile rõõmu valmistavad
Ja me ei vaata enam üles taeva poole
Kui hoidume teiste aitamisest, isegi, et meile on palju antud
Kui me esimese armastuse tuli ei põle enam nii kirkana
Siis sekku, Issand
Sekku me ellu, Issand
Kui me ei loe enam Jumala Sõna ega veeda aega põlvedel
Kui meil on võimalus
Aga me ei kuuluta tõde, mis teeb inimesed vabaks
Kui me ei ülista Sind enam
Tõlge: Anne-Ly Raukas